Ħatra tal-President tal-Awtorità Ewropea tal-Assigurazzjoni u l-Pensjonijiet tax-Xogħol - Kandidat: Petra Hielkema Kumitat għall-Affarijiet Ekonomiċi u Monetarji Deċiżjoni tal-Parlament Ewropew tat-18 ta' Mejju 2021 dwar il-proposta għall-ħatra tal-President tal-Awtorità Ewropea tal-Assigurazzjoni u l-Pensjonijiet tax-Xogħol (EIOPA) (N9-0022/2021 – C9-0163/2021 – 2021/0901(NLE)) (Approvazzjoni) Il-Parlament Ewropew, – wara li kkunsidra l-lista ristretta ta' kandidati kwalifikati għall-pożizzjoni ta' President tal-Awtorità Ewropea tal-Assigurazzjoni u l-Pensjonijiet tax-Xogħol tat-22 ta' Marzu 2021 imfassla mill-Bord tas-Superviżuri tagħha, – wara li kkunsidra l-ittra tal-Kunsill tas-6 ta' Mejju 2021 li tipproponi lil Petra Hielkema bħala President tal-Awtorità Ewropea tal-Assigurazzjoni u l-Pensjonijiet tax-Xogħol (C9-0163/2021), – wara li kkunsidra l-Artikolu 48(2) tar-Regolament (UE) Nru 1094/2010 tal-Parlament Ewropew u tal-Kunsill tal-24 ta' Novembru 2010 li jistabbilixxi Awtorità Superviżorja Ewropea (Awtorità Ewropea tal-Assigurazzjoni u l-Pensjonijiet tax-Xogħol), u li jemenda d-Deċiżjoni Nru 716/2009/KE u li jħassar id-Deċiżjoni tal-Kummissjoni 2009/79/KE, – wara li kkunsidra r-riżoluzzjoni tiegħu tal-14 ta' Marzu 2019 dwar il-bilanċ bejn il-ġeneri fin-nomini fis-settur tal-affarijiet ekonomiċi u monetarji tal-UE, – wara li kkunsidra r-riżoluzzjoni tiegħu tas-16 ta' Jannar 2020 dwar l-istituzzjonijiet u l-korpi tal-Unjoni Ekonomika u Monetarja: il-prevenzjoni tal-kunflitti ta' interess wara l-impjieg fis-servizz pubbliku, – wara li kkunsidra l-Artikolu 131 tar-Regoli ta' Proċedura tiegħu, – wara li kkunsidra r-rapport tal-Kumitat għall-Affarijiet Ekonomiċi u Monetarji (A9-0162/2021), A. billi l-mandat tal-President tal-Awtorità Ewropea tal-Assigurazzjoni u l-Pensjonijiet tax-Xogħol (EIOPA) intemm fit-28 ta' Frar 2021; B. billi, fis-6 ta' Mejju 2021, il-Kunsill ippropona li jaħtar lil Petra Hielkema bħala President tal-Awtorità Ewropea tal-Assigurazzjoni u l-Pensjonijiet tax-Xogħol għal mandat ta' ħames snin, skont l-Artikolu 48(2) u (3) tar-Regolament (UE) Nru 1094/2010; C. billi, fl-10 ta' Mejju 2021, il-Kumitat għall-Affarijiet Ekonomiċi u Monetarji kellu seduta ta' smigħ ma' Petra Hielkema, li fiha hi għamlet stqarrija preliminari u mbagħad wieġbet għal mistoqsijiet li saru mill-membri tal-Kumitat; Jagħti l-approvazzjoni tiegħu għall-ħatra ta' Petra Hielkema bħala President tal-Awtorità Ewropea tal-Assigurazzjoni u l-Pensjonijiet tax-Xogħol; Jagħti istruzzjonijiet lill-President tiegħu biex jgħaddi din id-deċiżjoni lill-Kunsill, lill-Kummissjoni, lill-Awtorità Ewropea tal-Assigurazzjoni u l-Pensjonijiet tax-Xogħol kif ukoll lill-gvernijiet tal-Istati Membri.
Extracted from TA-9-2021-0218_MT.docx